钦定古今图书集成/明伦汇编/氏族典/第091卷 > 《凌迪知万姓统谱》 > 瞿士达
## 钦定古今图书集成/明伦汇编/氏族典/第091卷 > 《凌迪知万姓统谱》 > 瞿士达

按《武进县志》：“士达，字元亮，万历丙辰进士，授刑部主
政，升河南开封知府，本省河道副使，治河有功，以不
附魏党归。崇祯元年，起补广东兵道。奉敕督师，征剿
流寇，督兵筹饷，不遗馀力。升授福建海道参政，兼按
察司，会同提督备倭，巡海有功，擢浙江通省粮储道
左参政。督运及期，有裨军国。特陞福建布政使，告病”
回籍。